— На ферме ў нас працуе толькі 5 чалавек: тры аператары машыннага даення і два даглядчыкі. Таму кожны разумее, што патрэбную работу ніхто, акрамя яго, не выканае. Вось нікога і не трэба прымушаць — людзі стараюцца не падвесці. Важны стымул і матэрыяльная аплата працы. Разлік просты: больш надоім — больш атрымаем грошай. Ну і, безумоўна, стараемся выконваць рацыён і распарадак дня, доім кароў тры разы — у 5.15, 11.30 і 18.30. Канечне, сочым і за станам здароўя жывёлы.